CELEX: 32021D1981
Language: lt
Date: 1636416000000
Title: Tarybos sprendimas (ES) 2021/1981 2021 m. lapkričio 9 d. dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos pasauliniame forume transporto priemonių reglamentavimui suderinti, dėl JT taisyklių Nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 bei 159 pakeitimų pasiūlymų, dėl suvestinių rezoliucijų R.E.3 bei R.E.5 pakeitimų pasiūlymų, dėl bendrųjų nutarimų M.R.1 ir M.R.2 pakeitimų pasiūlymų ir dėl leidimų iš dalies pakeisti JT BTR dėl pėsčiųjų saugos ir parengti JT BTR dėl bendro realiomis važiavimo sąlygomis išmetamo teršalų kiekio reikalavimų ir dėl stabdant išmetamo kietųjų dalelių kiekio pasiūlymų

2021 11 15   
               
               
                  LT
               
               
                  Europos Sąjungos oficialusis leidinys
               
               
                  L 402/77
               
            
         TARYBOS SPRENDIMAS (ES) 2021/1981
         2021 m. lapkričio 9 d.
         dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos pasauliniame forume transporto priemonių reglamentavimui suderinti, dėl JT taisyklių Nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 bei 159 pakeitimų pasiūlymų, dėl suvestinių rezoliucijų R.E.3 bei R.E.5 pakeitimų pasiūlymų, dėl bendrųjų nutarimų M.R.1 ir M.R.2 pakeitimų pasiūlymų ir dėl leidimų iš dalies pakeisti JT BTR dėl pėsčiųjų saugos ir parengti JT BTR dėl bendro realiomis važiavimo sąlygomis išmetamo teršalų kiekio reikalavimų ir dėl stabdant išmetamo kietųjų dalelių kiekio pasiūlymų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos susitarimo (toliau – UNECE) dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas). Pataisytas 1958 m. susitarimas įsigaliojo 1998 m. kovo 24 d.;
                  
               
                     (2)
                  
                  
                     Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas). Paralelus susitarimas įsigaliojo 2000 m. vasario 15 d.;
                  
               
                     (3)
                  
                  
                     Europos Parlamento ir Tarybos reglamente (ES) 2018/858 (3) nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės (toliau – JT taisyklės) buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos;
                  
               
                     (4)
                  
                  
                     pagal Pataisyto 1958 m. susitarimo 1 straipsnį ir Paralelaus susitarimo 6 straipsnį UNECE pasaulinis forumas transporto priemonių reglamentavimui suderinti (toliau – UNECE WP.29) gali priimti JT taisyklių, JT bendrųjų techninių reglamentų (toliau – JT BTR) bei JT rezoliucijų pakeitimų pasiūlymus ir naujų JT taisyklių, JT BTR ir JT rezoliucijų dėl transporto priemonių patvirtinimo pasiūlymus. Be to, pagal tas nuostatas UNECE WP.29 gali priimti pasiūlymus dėl JT BTR pakeitimų parengimo įgaliojimų arba dėl naujų JT BTR parengimo ir gali priimti pasiūlymus dėl JT BTR įgaliojimų pratęsimo;
                  
               
                     (5)
                  
                  
                     UNECE WP.29 per pasaulinio forumo 185-ą sesiją 2021 m. lapkričio 23–25 d. gali priimti pasiūlymus dėl JT taisyklių Nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 bei 159 pakeitimų;
                  
               
                     (6)
                  
                  
                     tikslinga nustatyti poziciją dėl tų pasiūlymų priėmimo, kurios Sąjungos vardu turi būti laikomasi UNECE WP.29 grupėje, kadangi JT taisyklės Sąjungai bus privalomos ir kartu su JT rezoliucijomis gali iš esmės daryti įtaką Sąjungos teisės, susijusios su transporto priemonių tipo patvirtinimu, turiniui;
                  
               
                     (7)
                  
                  
                     atsižvelgiant į įgytą patirtį ir technikos raidą, reikia pakeisti, pataisyti ar papildyti reikalavimus, susijusius su tam tikrais elementais ar savybėmis, kuriems taikomos JT taisyklės Nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 bei 159. JT taisyklės Nr. 48 naujos 08 serijos pakeitimų pasiūlymo (apšvietimo ir šviesos signalinių įtaisų įrengimas) atžvilgiu vienų metų trukmės laikotarpis pasiūlytose pereinamosiose nuostatose gali būti nepakankamas, taigi yra tinkama taip pat remti perinamųjų nuostatų datos pakeitimą iš 2023 m. rugsėjo 1 d. į 2024 m. rugsėjo 1 d., kaip pasiūlyta dokumente WP.29-185-05;
                  
               
                     (8)
                  
                  
                     be to, reikia pakeisti JT rezoliucijų bei nutarimų R.E.3, R.E.5, M.R.1 bei M.R.2 tam tikras nuostatas,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi per 2021 m. lapkričio 23–25 d. rengiamą UNECE pasaulinio forumo transporto priemonių reglamentavimui suderinti 185-ą sesiją, yra balsuoti už pasiūlymus dėl JT taisyklių Nr. 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 bei 159 pakeitimų, dėl suvestinių rezoliucijų R.E.3 bei R.E.5 pakeitimų, dėl bendrųjų nutarimų M.R.1 ir M.R.2 pakeitimų ir dėl leidimų iš dalies pakeisti JT BTR dėl pėsčiųjų saugos ir parengti JT BTR dėl bendro realiomis važiavimo sąlygomis išmetamo teršalų kiekio reikalavimų ir dėl stabdant išmetamo kietųjų dalelių kiekio. (4)
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 9 d.
            
               
                  Tarybos vardu
               
               
                  Pirmininkas
               
               A. ŠIRCELJ
            
         
         
            (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).
         
            (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).
         
            (3)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).
         
            (4)  Žr. dokumentą ST 13161/21 (http://register.consilium.europa.eu).